CELEX: 62014TN0817
Language: lv
Date: 2014-12-18 00:00:00
Title: Lieta T-817/14: Prasība, kas celta 2014. gada 18. decembrī – Zoofachhandel Züpke  u.c./Komisija

16.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 89/30
            
         Prasība, kas celta 2014. gada 18. decembrī – Zoofachhandel Züpke u.c./Komisija
   (Lieta T-817/14)
   (2015/C 089/36)
   Tiesvedības valoda – vācu
   
      Lietas dalībnieki
   
   
      Prasītāji: Zoofachhandel Züpke GmbH (Wesel, Vācija), Zoohaus Bürstadt, Helmut Ofenloch GmbH & Co. KG (Bürstadt, Vācija), Zoofachgeschäft – Vogelgroßhandel Import-Export Heinz Marche (Heinsberg, Vācija), Rita Bürgel (Uthleben, Vācija), Norbert Kass (Altenbeken, Vācija) (pārstāve – C. Correll, Rechtsanwältin)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               piespriest atbildētājai atlīdzināt kaitējumu, kas nodarīts prasītājiem kopš 2010. gada 1. janvāra līdz šai dienai, jo ir pieņemts gandrīz pasaules mēroga aizliegums importēt ES sagūstītus savvaļas putnus, kas noteikts 2007. gada 23. marta Regulā (EK) Nr. 318/2007 (OV L 84, 7. lpp.) un/vai 2013. gada 7. janvāra Īstenošanas regulā (ES) Nr. 139/2013 (OV L 47, 1. lpp.);
            
         
               —
            
            
               piespriest Komisijai segt tiesāšanās izdevumus.
            
         
      Pamati un galvenie argumenti
   
   Prasības pamatojumam prasītāji norāda, pirmkārt, ka Komisija, kritiski neizvērtējot un turpinot piemērot ģeogrāfiski pārmērīgi plašu importa aizliegumu, ir pārkāpusi prasītāju brīvību veikt saimniecisku darbību un – daļēji – tiesības uz īpašumu. Zinātnisko atziņu gaismā, kas katrā ziņā gūtas kopš 2010. gada, šo aizliegumu nevar pamatot ar tādām vispārējām interesēm kā veselības aizsardzība.
   Otrkārt, prasītāji apgalvo, ka, paturot spēkā importa aizliegumu, Komisija pārkāpusi samērīguma principu, kā arī efektīva darba principu, jo tā nav ņēmusi vērā ne pašreizējos datus, ne pašreizējās zinātniskās atziņas. Savvaļas putnu importa pasaules mēroga aizliegums joprojām tiek pamatots ar 2005. gada zināšanām un pieņēmumiem, kas bija laiks, kad Āzijas izcelsmes putnu gripa pirmo reizi izplatījās Eiropā un kad bija nepieciešama ātra rīcība. Kā uzskata prasītāji, vēlākajos gados, katrā ziņā kopš 2010. gada ievāktie dati nepamato šādu ģeogrāfiski plašu importa aizliegumu. Turklāt tikmēr pilnīgi noteikti ir iedomājamas citas efektīvākas un prasītājus mazāk ierobežojošas metodes, piemēram, gājputnu konsekvents monitorings.
   Treškārt, prasītāji norāda, ka tiem ir nodarīts reāls un droši zināms kaitējums un ka pastāv cēloņsakarība starp šo kaitējumu un Komisijas prettiesisko rīcību.